Prije 5 godina, doživjela sam nešto
što bi bilo najsličnije Alisi u zemlji čuda.
Pen Stejt je pitao mene, nastavnika komunikologije,
da li želim da držim časove komunikacije studentima inženjerstva.
Bila sam preplašena. (Smijeh)
Zaista preplašena. Preplašena od tih studenata i njihovih velikih mozgova
i njihovih obimnih knjiga i njihovih nepoznatih riječi.
Ali, kako su se ovi razgovori odvijali,
doživjela sam isto što i Alisa kada je upala
u zečiju rupu i otvorila vrata potpuno novog svijeta.
Tako sam se osjećala kada sam vodila te razgovore
sa studentima. Bila sam oduševljena idejama
koje su imali i željela sam da i drugi mogu da dožive taj čudesni svijet.
Vjerujem da je ključ za otvaranje tih vrata
odlična komunikacija.
Nama je očajnički potrebna dobra komunikacija sa našim
naučnicima i inžinjerima da bismo promijenili svijet.
Naši naučnici i inžinjeri su ti
koji su se uhvatili u koštac sa najvećim izazovima, od energije
preko sredine do zdrastvene zaštite, između ostalog,
i ako ne znamo ništa o tome i ne razumijemo to,
onda taj posao nije urađen i vjerujem da je naša odgovornost
kao ne-naučnika da imamo ove interakcije.
Ali ovi divni razgovori se ne mogu desiti, ako nas naši naučnici
i inžinjeri ne pozovu da vidimo njihovu zemlju čuda.
Zato, naučnici i inženjeri, molim vas, pričajte štreberski sa nama.
Željela bih da podijelim sa vama nekoliko načina kako to možete uraditi
da budete sigurni da mi možemo da vidimo kako je vaša nauka seksi
i da je vaš inžinjering privlačan.
Prvo pitanje na koje bi trebalo da nam odgovorite je: Pa šta?
Recite nam zašto je vaša nauka bitna za nas.
Nemojte mi samo reći kako vi proučavate trabekule
recite mi da proučavate trabekule, koje su poput mreže koja čini strukturu naših kostiju
jer je to bitno za shvatanje i lečenje osteoporoze.
I kada objašnjavate svoju nauku, izbjegavajte žargon.
Žargon je barijera u našem razumijevanju vaših ideja.
Naravno, možete reći "temporalno i spacijalno", ali zašto ne biste jednostavno rekli
"prostorno i vremenski", onako kako je mnogo razumljivije za nas?
Učiniti te ideje dostupnim, nije isto što i zaglupjeti ih.
Umjesto toga, kao što je Ajnštajn rekao, učinite sve
jednostavnim koliko je to moguće, ali ne jednostavnijim.
Možete jasno izraziti svoju nauku
bez toga da kompromitujete ideje.
Treba uzeti u obzir da imamo primjere, priče
i analogije. To su stvari preko kojih ćete nas uključiti
i zainteresovati za svoj sadržaj.
I kada predstavljate svoj rad, izbacite numerisanje.
Da li ste se ikada zapitali zašto se to zove bullet (metak)? (Smijeh)
Šta rade meci? Meci ubijaju
i oni ce ubiti vašu prezentaciju.
Slajd kao ovaj, nije samo dosadan, već se i previše oslanja
na jezički dio našeg mozga i uzrokuje da postanemo preplavljeni.
Umjesto toga, ovaj primjer slajda od Ženeviv Braun je
mnogo efektniji. Pokazuje da je specijalna struktura
trabekule tako jaka, da je zapravo inspirisala
unikatni dizajn Ajfelovog tornja.
Trik je u tome da se koristi jedna, čitka rečenica
u koju se publika može unijeti ako se pomalo izgubi
i onda obezbijedite slike koje djeluju na naša ostala čula
i stvaraju dublje razumijevanje
o tome šta se opisuje.
Mislim da je ovo par ključnih stvari koje mogu pomoći
da se nama ostalima otvore vrata i da vidimo zemlju čuda
nauke i inžinjeringa.
Zato što su me inžinjeri sa kojima sam radila
naučili da budem u dodiru sa svojim unutrašnjim štreberom,
želim da sumiram sve ovo jednačinom. (Smijeh)
Uzmite nauku, oduzmite numerisanje
i vaš žargon, podijelite relevantnošću,
znači, podijelite sa publikom ono sto je važno
i pomnožite to sa strašću koju imate
za taj izvanredni posao koji radite
i to je jednako izvanrednoj interakciji
koja je puna razumijevanja.
I tako, naučnici i inženjeri, kada riješite
ovu jednačinu, svakako pričajte štreberski sa mnom. (Smijeh)
Hvala vam. (Aplauz)